Baba aan trourok se sleep vasgemaakDie baba is aan die sleep van die trourok vasgemaak Foto: Shona Carter-Brooks, Facebook ŉ Bruid van Tennessee in Amerika word skerp veroordeel nadat sy haar pasgebore babadogtertjie aan haar trourok se sleep vasgemaak het. Shona Carter-Brooks het die foto op haar Facebook-blad gedeel en lesers het vinnig hul mening daaroor gelug. Die besluit is deur sommige as “ongelooflik gevaarlik” beskryf en van die persone het selfs aangevoer sy moet by die welsyn aangegee word. Carter-Brooks en haar man Johnathan is op 12 Mei getroud. Aubrey is glo ŉ maand tevore gebore. Die rok, deur Vera Wang, het oorspronklik glo tussen $400 (R4 200) en $1 400 (R14 800) gekos voordat die wysigings aangebring is. Carter-Brooks het gesê haar baba was “wakker en stewig vasgemaak” op die rok se sleep.